Шаховски турнир во Дортмунд

Шаховскиот турнир во Дортмунд (официјално Dortmunder Sparkassen Chess Meeting), познат и како Шаховски турнир Шпаркасен е еден од најпрестижните и најсилни шаховски турнири во светот. Турнирот е супер турнир на ФИДЕ и се одржува секоја година во текот на летото. На турнирот секоја година учествуваат врвни велемајстори, па турнирот секоја година е еден од најсилните во светот, во група со шаховските турнири во Вајк ан Зее и Линарес. Покрај главниот турнир, во рамките на настанот, секоја година се организираат турнири за шахисти во сите класи и категории. Во последните неколку години, турнирот се одржува во просториите на Дортмундскиот театар.

На турнирот може да бидат поканети само најдобрите шахисти во светот (со најголем реjтинг), но исклучок од ова е покана до победникот на Аерофлот тунирот, кој секоја година се одржува во Москва, а на кој може да учествуваат шахисти со Ело рејтинг помал од 2550 бода.

Турнирот, обично се игра во Бергеров систем, при што секој учесник треба да одигра две партии (една со бели и една со црни фигури).

 Историја 

Првиот турнир се одржал во 1973, како меѓународниот германско првенство, а прв победник бил Ханс-Јоаким Хехт. Но, во Дортмунд, во 1928, 1951 и 1961 се одржале три значајни турнири, кои важат за предвесници на турнирот. За некои шахисти, овој турнир бил почеток на успешна кариера, а меѓу нив се вбројуваат: За неколку од светската елита играчи, на турнирот означени почетна точка на својата кариера: Петар Леко (за првпат учествувал во 1991) и Владимир Крамник (на турнирот во 1992 ја исполнил велемајсторската норма). Турнирот во 1992 бил најсилниот шаховски турнир којшто нкогаш бил организиран во Германија. На турнирот победил светскиот првак Гари Каспаров, иако загубил две партии (против Гата Камски и Роберт Хибнер). Во 2002, турнирот претставуваше турнир на кандидатите, на кој победникот Петар Леко го предизвика светскиот првак според ПША Владимир Крамник на меч за светски првак, кој се одржа во 2004.

Во 2005, турнирот достигна 19. категорија, што значи дека просечниот Ело рејтинг на учесниците изнесуваше 2700 бода. на турнирот, изнeнадувачки победи младиот германски велемајстор Аркадиј Најдич, којшто со 19 години е најмладиот победник на турнирот досега. Најмногу победи на турнирот воопшто има Владимир Крамник, кој бил победник 9 пати.

Во 2006, турнирот се одржа од 28 јули до 6 август, а учествуваа шест од најдобрите 10 шахисти според ранг списокот на ФИДЕ во светот. На турнирот победи Владимир Крамник, а ист број на победи имаше и Петар Свидлер.

Турнирот во 2007, се одржа од 23 јуни до 1 јули. На турнирот учествуваа Ананд, Крамник, Мамедјаров, Леко, Гелфанд, Најдич, Карлсен и Алексеев. Просечниот Ело рејтинг на турнирот изнесуваше 2727 бода, па турнирот беше од 20. Победник беше Крамник со резултат 5/7.

Во 2008, учествуваа Крамник, Мамедјаров, Леко, Иванчук, Најдич, Густафсон, Непомнијашиј и Ван Вели. Турнирот се одржа од 28 јуни до 6 јули, а победник на турнирот беше Петар Леко, кој оствари резултат 4,5/7. Владимир Крамник, кој победи на турнирот во претходните две години оствари невообичаено лош резултат 3/7.

Во 2009, турнирот се одржа од 2 до 12 јули. На турнирот учествуваа Крамник, Леко, Карлсен, Јаковенко, Бакро и Најдич. на турнирот победи Крамник со резултат 6,5/10, пред Карлсен, Леко и Јаковенко со по 5,5 бода. секоја со 5,5 бода. Ова беше деветтата рекордна победа на Крамник на овој турнир.

 Победници на турнирот 
 Пред 1973 
  Година
  Победник
  Земја
   1928
  Фриц Земиш

   1951
  Алберик О'Кели де Голвеј

   1961
  Марк Таиманов


 По 1973 
  Година
  Победник
  Земја
   1973
  Хејки Вестеринен

   1974
  Виктор Чокалтеа 

   1975
  Хејки Вестеринен

   1976
  Борис Спаски

   1977
  Олег Романишин

   1978
  Јан Шмејкал

   1979
  Тамаз Гиоргадзе 

   1980
  Рејмонд Кин

   1981
  Генадиј Кузмин

   1982
  Властимил Хорт

   1983
  Јехуда Грунфелд

   1984
  Борис Спаски

   1985
  Јури Разуваев

   1986
  Золтан Рибли

   1987
  Јури Балашов

   1988
  Смбат Лпутјан

   1989
  Ефим Гелер 

   1990
  Александар Чернин 

   1991
  Игор Стол 

   1992
  Гари Каспаров

   1993
  Анатолиј Карпов

   1994
  Јерун Пикет

   1995
  Владимир Крамник 

   1996
  Владимир Крамник

   1997
  Владимир Крамник

   1998
  Владимир Крамник

   1999
  Петар Леко

   2000
  Владимир Крамник

   2001
  Владимир Крамник

   2002
  Петар Леко

   2003
  Виктор Бологан

   2004
  Вишванатан Ананд

   2005
  Аркадиј Најдич 

   2006
  Владимир Крамник

   2007
  Владимир Крамник

   2008
  Петар Леко 

   2009
  Владимир Крамник

   2010
  Руслан Пономариов

   2011
  Владимир Крамник

   2012
  Фабијано Каруана

   2013
  Мајкл Адамс

   2014
  Фабијано Каруана

   2015
  Фабијано Каруана

   2016
  Максим Вашје-Лаграв

   2017
  Радослав Војташек

   2018
  Јан Непомњашчи

   2019
  Ленјер Домингес Перес


 Надворешни врски 
 Sparkassen Chess Meeting 
 Jan van Reek: Шаховски турнир во Дортмунд  
 TeleSchach: Dortmunder Schachtage seit 1973 (Berichte, Tabellen und Fotos) 

Категорија:Шаховски турнири
Категорија:Шахот во 1973 година
Категорија:Спортот во Дортмунд